# Kelly Trump

Nicole Heyka, més coneguda pel nom artístic Kelly Trump, (Bottrop, Alemanya, 27 d'agost de 1970) és una actriu i presentadora de televisió alemanya.

## Trajectòria

Trump va créixer a Gelsenkirchen i es va formar com a assistent dental, però va arribar a exercir en aquesta professió. A causa de la manca de diners, va començar a participar en un programa eròtic i a modelar en sessions de fotografia. El 1994 va rebre una oferta per actuar en una pel·lícula de cinema pornogràfic i l'any següent va rebre el primer premi d'aquest sector de la indústria cinematogràfica. El 1996 també va fer algunes pel·lícules a l'estranger amb directors com el francès Marc Dorcel, l'estatunidenc John Leslie i l'italià Joe D'Amato. També va participar com a moderadora del programa La Notte del canal de televisió 9Live.
A la tardor de 2001, a la cerimònia de lliurament dels Venus Award a Berlín, va anunciar la seva sortida del cinema per a adults i des d'aleshores participa en pel·lícules de cinema convencional amb petits papers. El 2002 es va interpretar a ella mateixa al llargmetratge alemany Wie die Karnickel. El 2004 va participar en el xou d'impacte Die Alm del canal de televisió ProSieben. El 2005, la seva autobiografia Porno – Ein Star packt aus, que va escriure juntament amb Werner Schlegel, es va publicar en format de llibre i audiollibre, el qual aquest darrer era narrat pels dos autors.
Des d'abril de 2008 escriu la columna «Einsichten» a l'edició alemanya de la revista FHM. El 26 d'abril de 2009 i l'11 d'abril de 2010 va participar en el programa Das perfekte Promi-Dinner del canal de televisió VOX. El setembre de 2014, va aparèixer a la mateixa emissora en el documental d'estil Promi Shopping Queen. El 2013 també es va convertir en autònoma i va obrir uns estudis de cosmètica a Gelsenkirchen i Essen. Trump viu a Gelsenkirchen amb el seu marit, l'exmembre del grup musical Scooter Axel Coon.

## Referències

* 1 2 3 4 5 6 «Kelly Trump: Von der Zahnarzthelferin zum Erotikmodel» (en alemany). VIP.de. [Consulta: 30 novembre 2022].
* 1 2 «Was macht Ex-Pornostar Kelly Trump heute?» (en alemany). Maennersache.de. [Consulta: 30 novembre 2022].
* 1 2 «Kelly Trump – Der deutsche Erotik-Superstar» (en alemany). German-adult-news.com, 15-04-2011. [Consulta: 30 novembre 2022].
* ↑ «Das perfekte Promi-Dinner: Okka Gundel, Martin Rütter, Sandy Mölling und Heintje alias Hein Simon, Folge 85». Fernsehserien.de, 04-01-2009. [Consulta: 30 novembre 2022].
* ↑ «Das perfekte Promi-Dinner: Kelly Trump, Oli.P, Yvonne de Bark und Benjamin Boyce, Folge 133» (en alemany). Fernsehserien.de, 11-04-2010. [Consulta: 30 novembre 2022].
* ↑ «Guido Maria Kretschmer kürt die Promi Shopping Queen: Das Finale mit Kathi, Kelly, Linda und Michael» (en alemany). Vox.de, 17-09-2015. [Consulta: 30 novembre 2022].
* ↑ «Promi Shopping Queen: Motto in der Region Rhein-Ruhr: „Blickfang Beine! Zeige, was ein Sommeroutfit alles kann!“, Folge 25» (en alemany). Fernsehserien.de, 14-09-2014. [Consulta: 30 novembre 2022].
* ↑ «Porno-Star Kelly Trump eröffnet Kosmetikstudio» (en alemany). Express.de, 27-08-2013. [Consulta: 30 novembre 2022].
* ↑ «Impressum» (en alemany). Die-augenfee.de, 24-08-2018. Arxivat de l'original el 2018-08-24. [Consulta: 17 març 2022].

## Enllaços externs

* Kelly Trump a freeones
* Kelly Trump - Lloc web oficial (alemany)